Diari Oficial de la Generalitat Valenciana


Sumari del DOGV 9493, del 20-12-2022 (2022/11846)

ACORD de 21 d'octubre de 2022, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Miguel Camañes Ruiz.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9493

Data del DOGV
:   20-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11682


Data del document
:   21-10-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 21 d'octubre de 2022, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Miguel Camañes Ruiz. [2022/11005]  
Núm. d'expedient: ABI 341/2020.  
Causant: Miguel Camañes Ruiz. DNI: \*\*\*\*308\*\*  
Lloc i data de la defunció: València, 10 de desembre de 2010  
Últim domicili: València  
  
Antecedents de fet  
L'Advocacia General de la Generalitat Valenciana trasllada el 5 d'agost de 2020 la demanda presentada per les comunitats de propietaris dels edificis situats a València, al carrer del Marqués de Campo, números 3, 5, 11 i 13. Herència jacent de Miguel Camañes Ruiz.  
Mitjançant interlocutòria del Jutjat de primera instància núm. 4 de València, de 4 de maig de 2021, es designa la Generalitat Valenciana administradora judicial en l'herència jacent del causant, a fi d'ostentar-ne la defensa.  
A sol·licitud d'aquesta direcció general, adjunta renúncies a l'herència del causant per part del germà i nebots, així com certificats de defunció de la resta de germans.  
Una vegada acreditat l'empadronament de Miguel Camañes Ruiz a l'Ajuntament de València, constatat que el causant no va atorgar testament i la renúncia de les persones amb dret a heretar, correspon iniciar el procediment administratiu dirigit a declarar la Generalitat com a hereua abintestada.  
  
Fonaments de dret  
En compliment del que preveu l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a tramitar expedients d'herències intestades a favor de la Generalitat i atés el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a declarar herència intestada a favor de la Generalitat.  
  
Així, doncs, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Miguel Camañes Ruiz, segons el que preveuen l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a tramitar expedients d'herències intestades a favor de la Generalitat i els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions necessaris per a determinar la procedència dels drets successoris de l'Administració de la Generalitat i incloure en l'expedient totes les dades que puguen obtindre sobre el causant i els seus béns i drets.  
A aquest efecte, si la dita documentació no l'ha remesa l'òrgan judicial o la persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que es considere necessària per a una instrucció més òptima de l'expedient.  
  
Tercer  
Publicar el present acord en el Diari Oficial de la Generalitat Valenciana, en la pàgina web de la Conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart   
Obrir termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona pot presentar al·legacions o aportar documents o altres elements de judici en qualsevol moment anterior a la resolució del procediment.  
  
València, 21 d'octubre de 2022.- La directora general del Sector Públic i Patrimoni: Isabel Castelló García.